Willie Esterhuizen het spesiaal vir die akteur Eldon van der Merwe (24) ’n karakter geskep in die tweede seisoen van Ouboet en Wors.
Hy het sy eerste rol in 2007 losgeslaan in ’n verhoogweergawe van Fiela se kind, onder regie van Sandra Prinsloo. Daarna het hy by ’n agent aangesluit, maar eers ná skool en sy tersiêre studies die bedryf amptelik betree.
Die verfilming van die nuwe reeks is reeds aan die gang en Van der Merwe het vir eers die Moederstad vir Johannesburg verruil.